Luisa Rõivas

Luisa Rõivas (sünni- ja esinejanimi Luisa Värk; sündinud 6. veebruaril 1987 Elvas) on eesti poplaulja ja seltskonnategelane, XV Riigikogu liige. Luisa Värk on õppinud laulmist Elva huvikoolis (1994. aastast) ja klaverit Elva Lastemuusikakoolis (1995. aastast). Ta õppis kuni 2002. aasta kevadeni Elva Gümnaasiumis, lõpetas 2006. aastal Tallinna Muusikakeskkooli dirigeerimise alal. Aastatel 2006–2009 õppis ta Tallinna Ülikooli Balti Filmi- ja Meediakoolis filmi ja video õppetoolis filmi helirežii erialal, mille lõpetas. Pärast Elva Huvikooli oli Luisa Värgi lauluõpetaja estraadilaulja Heidy Tamme. 2022. aastal lõpetas ta Tallinna Tehnikaülikooli majandusosakonna magistrikraadiga ärikorralduse erialal. Luisa Värgi bändi kuulusid 2015. aastal Tarvi Kull (klahvpillid), Laur Joamets (elektrikitarr), Kristjan Kallas (trummid), Henno Kelp (basskitarr) ja Elmar Liitmaa (akustilised kitarrid). Luisa Värk sai 2007. aastal saates "Eesti otsib superstaari" teise koha Birgit Õigemeele järel. Läbi saate Jõhvi eelvooru jõudis ta stuudiovooru esimesse saatesse, kust pääses edasi kaks lauljat – Mariann Saar ja Birgit Õigemeel. Luisa jäi tihedas konkurentsis kaheksast lauljast neljandaks. Kohtunikud andsid Luisale aga võimaluse osaleda lohutusvoorus, kust ta ainsana ülisuure televaatajate toetusprotsendiga edasi finaali pääses. Ta osales konkursil "Eurolaul 2008" koos Trafficuga, esitades loo "It's Never Too Late", mille demo on sisse laulnud Eda-Ines Etti. Veel laulab ta koos Margus Vaheriga loos "God Inside Your Soul". Laulu on kirjutanud Elmar Liitmaa ja Liis Lass. Margus Vaheriga esitatud lugu "God Inside Your Soul" sai võistlusel "Eurolaul 2008" 2399 punktiga 5. koha; Trafficuga esitatud lugu "It's Never Too Late" sai 866 punktiga 8. koha. 2007. aasta sügisel osales Luisa Värk Kanal 2 "Tantsud tähtedega" teise hooaja saates, kus tema tantsupartneriks oli Martin Parmas. Nad saavutasid teise koha. Luisa Värgi kirjutatud ja esitatud laul "Kodu" oli alates 2011. aastast Kanal 2 eetris olnud heategevussaate "Kodutunne" tunnusmuusikaks. Luisa Värk oli 2015. aastal TV3 heategevusprojekti "Laste rõõm" patroon; projektiga otsiti häid mõtteid, kuidas parandada Eesti laste heaolu. Alates 2013. aasta sügisest juhtis Luisa Värk kokandussaadet "Lemmikretsept" . 2020. aasta sügishooajal osales ta saates "Maskis laulja". Maalida võiks maailma (2015) Tunnete allee (2008) Progress (märts 2006) Kus oled Sa (2005) Lahkumise päev (2008) Kui sa teaks (2008) Võõras (veebruar 2009) Tühjus toas ja südames (september 2009) Kodu (2011) Aastaring (2011) Linnamuinasjutt (koos Lauris Reiniksiga, 2011) Sind ootama jään (2012) Keerleval kaljul (koos Lauris Reiniksiga ,2013) Palun pöördu tagasi (2013) Koputa (2014 koos Artjom Savitskiga) Suudlus (2015) Igihaljad mägiaasad (2015) Sinuga (koos Lauris Reiniksiga, 2021) Luisa Rõivas on 2022. aastast Reformierakonna liige. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 2939 häält ning osutus valituks. Luisa Värk ja Taavi Rõivas abiellusid 19. augustil 2017. Paaril on tütar Miina Rihanna (sündinud 2009), poeg Herman (sündinud 2016) ja tütar Uma (sündinud 2019). Luisa Rõivas on tegelenud triatloniga. 2021. aastal sai ta Ironman 70.3 Tallinna võistlusel naiste arvestuses 175. koha. Luisa Rõivas on Kiusamisvaba Kooli Sihtasutuse (KiVa) kõneisik; sihtasutus tegeleb kiusuennetusprogrammi rakendamisega Eesti koolides. Saadik (Luisa Rõivas). Riigikogu. Vaadatud 25.09.2023. "Luisa Värk sai ülikooliga maha", Õhtuleht, 13. juuni 2009 Luisa Rõivas lõpetas ülikoolis põneva eriala. www.tv3.ee, 17. juuni 2022. Eesti laul 2015 finalist Luisa Värk. prezi.com "Kes? Mis? Kus?" 2008, lk. 428 "Kes? Mis? Kus" 2008, lk. 430 Luisa Värk on uue lasteprojekti ideekonkursi esinaine. kroonika.delfi.ee, 1. juuli 2014. "http://naine24.postimees.ee/1366442/luisa-vark-hakkab-juhtima-kokandussaadet. "Maskis laulja" finaalis on Fööniks, Polaarhunt ja Draakon, maski võttis maha Kärbseseen!, Õhtuleht, 29. november 2020 Luisa Värk ja Taavi Rõivas viisid tütre tantsusaadet vaatama, Delfi Publik, 5. detsember 2011 Taavi Rõivase ja Luisa Värgi pisipoeg sai auväärse nime, Delfi Publik, 6. jaanuar 2017 Luisa Rõivas rühkis Ironmani finišisse! elu24.postimees.ee, 8. august 2021. Luisa Rõivas: pisarad ei pea kõik avalikud olema ... ohtuleht.ee, 8. jaanuar 2023. Luisa bändi GD Myspace Luisa Myspace Luisa Värk: pereelu minu plaadi tegemise kõrvalt kannatanud pole. ohtuleht.ee, 27. november 2015. Taavi Rõivase pere jäädvustas end koos Queeniga. ohtuleht.ee, 6. juuni 2016. Kümme aastat, kaks last ja lõpuks ometi ka abielu! ohtuleht.ee, 21. august 2017. Luisa Rõivas: mina ja Taavi ei ole kindlasti selline harmooniline paar, kes ei tülitse. elu24.postimees.ee, 14. mai 2020.